
Конто чекове Нр. 404.155. 


Мусһойхі уу Ка?ау стуагїек. 


Редакция и администрация в Крывиці. — Адрес „Лемко“ Крыница. 


Ведакс]а і айтіпіѕігасја у Кгупісу. — А4гез „фрешко“ Кгупіса. 


Скоро конец „Карпато-Украині“, 


По перерві появила ся знова руска газе- 
та, выходяча в Ужгороді — „Рускій Вістник“. 
Газета тота подає в 4-ом числі с 5. лютого 
1936. же на нараді министров заграничных 
справ Польщи и Німеччины, отбытой дня 26. 
січня в Варшаві пришло до цілковитой згоды 
в справі жаданя Польщи относительно без- 
посередной терыторияльной границы меже 
Мадярщином и Польщом. 

Польща свов жаданє в справі мадярско- 
польской границы предложила Италии, Ні- 
меччині и Чехословакии уж в жолтні прош- 
лого року. Италия и Мадярщина згодили ся 
на тото зараз в осени, а тепер згодила ся 
такше Німеччина и тым самым справа вст 
уж рішена. 

Центральна Руска Народна Рада уж по 
мюнхенском договорі старала ся 0 тото, 
штобы Мадярщина и Польща безпосередно 
с собом сусідовали. В том договорі меже 
4-ома державами было сказано, же населенв 
мае право само становити о собі и на той 


основ! Центральна Руска Народна Рада по- 
дала правительству Чехословакии меморан- 
дум с 20. вересня и жаданя карпато-руского 
народа были повторены пару раз посланни- 
кам Німеччины, Италии, Англии, Франции, 
Польщи и Мадяршині. 

Згоду Польщи и Німеччины уважат „Рус- 
кій Вістник“ за принятє жадань руского на- 
рода, в виду котрых ціла земля, населеня 
карпаторускым народом мав быти прилучена 
до Мадярщины „а тым самым Мадярщина 
опре свои границы о земл! польскы. Карпа- 
торусый народ мав достати всі тоты права, 
якы он уж мал о рамках Мадярщины на 
основі закона с 25-го грудня 1918 р. в авто- 
номной области „Руская Краина“, 

„Рускій Вістник“ сподіват ся, же вар- 
шавска згода буде в недолгом часі проведена 
и же „карпато-украинска держава“ с о. Во- 
лошином на челі переживат уж тепер аго- 
нию умераючого. 


милан ААТИНА ТОЧ ВЕЧИЕСИЕЗ УТЕНВ РЖЕВ ЕАН ЗИ ТЫАС 


Як поступат Волошин с рускым народом. 


Много слышит ся от украинифилов крас- 
ных словечок. Словечка солодкы, як мед и 
всли бы им повірити, можна бы подумати, 
што всі украинофилы, то барз порядны и 
згодливы люде, бо они все говорят, што мы 
всі повинни жити в згоді, тримати ся разом, 
бо мы оден и тот сам народ. Красны, теплы 
и солодкы слова, але лем слова, бо на ділі 
тота згода выглядат так: забудте о том, же 
вы руснакы, отдайте нам всі ваши инстыту- 
ции, пристанте на наше, то мы будеме ряди- 
ти, а вы будете слухати и буде згода и лю- 
бов! 

Же так, а не иначе розумют они згоду, 
маме того примр на Прикарпатской Руси. 
Коли Прага згодила ся дати Прик. Руси 
автономию, до першого правительства билы 
покликаны министры так рускы як и укра- 


инскы. Руске населенє Прик. Руси, помимо 
того, же представляло подавляюче большин- 
ство, не противило ся тому, а наоборот ті- 
шило ся же уступают партийны звады и же 
можна буде напрячи вс! силы в напрям! еко- 
номичного и просвітного поднесеня занедба- 
ного краю и его населеня. Але недолго тре- 
вала згода, бо украинскы министры (Волошии 
и Ревай) не прото ввошли в члены прави- 
тельства, штобы трудити ся для загального 
добра краю и народа, а лем прото, штобы 
при першой случайности позбыти ся своих 
товаришей-руснаков и опановати край, а по- 
годивше росправити ся со своима противни- 
ками и ворогами, за яких они уважают каж- 
дого руснака. 

Штобы их скорше погнобнти, спровадил 
собі Волошин по усуненю министров-русна- 


ков рижных волокытов п иройдисвітов с дру 
гых кравв, бо на Прик. Руси украинофилов 
не было и при помочи спровадженых постак 
нищил всьо, што лем пахло назвом Русь и 
руснак. Заполнили ся таборы интернованых: 
як в часі світовой войны, мучат ся наши 
рускы братя по тюрмах и казаматах. Розвя- 
зано всі рускы товариства — закрыто всі 
рускы газеты. 

Тота украинска „влада“ Волошина н то- 
варишей росписала „перши парляментскы 
выборы до першого украинского парляменту“ 
на 12. люгого. Панове дыктаторы утворили 
украинске выберательне „об’вдынене“ и от- . 
шмарили кандидатскы спискы руснаков и ма- 
дяр. Так в беззаконной, насильственной „кар- 
пато-украинской держав!“ буде принимати 
участь в „парляментскых“ выборак лем укра- 
инска група Волошина и товаришей, бо кромі 
той групы никого до выборов не допустили. 

При таком насильств! о. Волошин назы- 
ват себе однак набожным християнином, а 
украинскы спикеры братыславской радио- 
стации кричат каждого дня о выборах „пер- 
шого, украинского парляменту“ и © том, што 
украинскых националистов вст такый клич: 
„бдин Бог, един украинскый народ и єдина 
украинска партия!“ Говорят они о Бозі, 
а гнобят, переслідуют, мучат, арештуют кар- 
паторускых патриотов-хлопов и интелигентов, 
забываючи о теплых и солодкых словечках 
про згоду и любов, котрыма так часто укра- 
инофилы запущают пыль в очи, 


Волошин не хоче воювати 
ани с Польщом ани сРосиом, 


Волошин в розговор! с кореспондентом 
француской газеты „Лв Пти Паризиен“, вы- 
сказал меже иншима бздурами, же „Карпато- 
Украина“ не выступит николи оружно ани 
против Росии, ани против Польщі. Напоминат 
тото жабу, котра хотіла доровнати ростом 
волови 2! 


ЕИМИТЕ Л.ЗРЗПЕЧЕ ЧИТЫ НПАА ВЕ ВРАНЬЕ СЬО 


Чи дали вы уж лепту на зимову помоч для 
безроботных?! 


` 


Стр. 2. 


„ЛЕМ 0" 


Страх на „січовиков“ в Прикарпатской Руси. 


Помимо всіх протестов „монсиньоре“ Во- 
лошина и Ревая правительство в Праз! не 
уступило и ген. Прхала приіхал на Прик. 
Русь, яко министер внутренных справ, штобы 
кус приуздити розбрыканых „січовиков“ и 
запровадити в краю лад и порядок. 

Ген. Прхалю приняли украинскы кругы 
недружелюбно и рішили его зликвидовати. 
Коли он выходил по конференции с Волоши- 
ном с засіданя рады министров, стрілено до 
него З раз с револьвера, Всі три стрілы хыб- 
нули и ген. Прхаля вышол с выпадку здоро- 
вый и цілый. Полиция зловила напастника. 
@ст ним украинец Лущак. 

Правительство центральне рішило про- 
вірити наданы права гражданства чужинцам 
от р. 1918. Тото рішенв нагнало страху Во- 
лошину и его сторонникам. 

В послідных часах на Прик. Русь выіхало 
много украинцов с Польщи и всі они они 
заняли там высокы урьды, а правителяство 
Волошина надало им права гражданства. бсли 
тепер переведут ревизию докумеитов тых 
новоспеченых „граждан“ то выйде на яв, же 
достали они право гражданства безправно и 
прйде ся многым украинскым агитаторам и 
січовикам оставити „смачный хл!бец с маслом 
и меоом“ и вернути до давного краю, где их 
также привитают наложенем кары за без- 


правне переступленв границы, бо большинство 
тых украинскых „патриотов“, тайком и без 
позволеня достало ся на Прик. Русь. 
Страхом подуло отже на многых „січо- 
виков котры мріли уж о атаманском жезл. 
Зимном подуло и на самого Волошина, бо 
ген. Прхаля, яко министер виутренных справ, 
охолодит неоден вго горячий намір. Зрештом 
остыли дб него всі, особенно по вго неудалом 
интересі в справі вывозу дерева до Мадяр- 
щины, Мадярщина хотіла закупити велику 


партию дерева на Прик. Руси и мадярскы” 


купцы зкключили уж отвіттны договоры 
с рускыма фирмами. Волошин однак не зго- 
дил ся на вывоз дерева с Прик. Руси, бо 
думал, же Мадярщина мусит дат высши ціны. 
Тымчасом мадяр х закупили дерево. гдеинде и 
тепер не хотят ани чути о купн! дерева 
с Прик. Руси. Станули через тото тартакы 
станул заробок при рубці и звоженю дерева, 
стратили заробок фурманы и роботникы, а де- 
рево гниє в лісах. 

Так выгаздовал Волошин и прото не 
дивота, же ціле населеле жде, коли он пере- 
стане бавити ся в великого политыка 
и економиста, а зачне читати псалтыр, як 
пристало правдиво „набожному християнину“ 
и священнику, 


Италия и Німеччина заключили торговельны 
договоры с Совітами. 


Дня 7, т. м. оголошено в Рым! офици- 
яльно вість о заключеню торговельного 
договора италиянско-совітского, оперто- 
го на основах выміны. 

Обороты меже Италиом и Совітами ма- 
ют доходити до 1 милиярда лиров. Давна 
умова меже тыма двома державами предви- 
джала выміну в розмірах 400 милионов лиров, 
тепер увеличено обороты два и пол раза. 

Росия має продавати Италии пшеницу, 
суровы материялы, нафту, бензыну и т. п. 

В р. 1936 давны договоры торговельны 
меже Италиом и Совітами были перерваны, 
бо при обрахунку пришло втотчас до незгоды 


и от того часу Росия не достарчала Италии 
ниякых товаров. 

Одночасно газеты с Берлина доносят, же 
и Німеччина заключила финансовый до- 
говор с Совітами и же договор тот має 
быти дополненый в коротком часі торговель- 
ным трактатом. 

В политычных кругах западных держав 
вісти тоты выкликали велике занепокоине, 
бо умовы тоты поясняют собі в Англии и 


Франции, яко початок господарчой войны 
Н!меччины и Италии с ,„демократычныма 
державами“, 


Наближат ся конец войны в Испании. 


Войска повстанчи заняли уж праві цілу 
Катальонию и лем в гдеякых пунктах не 
дошли ище до границ Франции. Населенв 
Катальонии масово переходит до Франции, 
где поміщат ся вго в приготовленых таборах. 
Также и правительство республиканской Ис- 
пании вы!хало уж до Франции. Остал лем 
вожд червеной армии ген. Мая, котрый бо- 
ронит ся ище и от него залежит, коли за- 
кончит ся страшна, братоубийственна война 
в Испании. 


Англия начала уж переговоры с прави- 
тельством ген. Франко о поворот! республи- 
канов до Испании и о отбудові Испании, 
котра вст страшно знищена. Англия мала 
поставити условия, под якыма она и Фран- 
ция могли бы помочн отбудовати Испанию. 
Англия жадат, штобы правительство ген. 
Франко не переслідовало тых, котры воввали 
по стороні войск · республиканскых и Выцо- 
фало чужи войска. 


— 


Выборы 
в Крыниці-місті, 


Дня 5. лютого отбыли ся выборы до 
городской рады в Крыниці-Здрою. Зголошено 
пят лист, а то: Нр. 1. християнского госпо- 
дарчого бльоку, Нр. 2. Польской Народовой 
Демократии (ендекы), Нр. 3. Польской Партии 


Социялистычной (П. П.С ), Нр, 4. жиды и Нр. 
5. Обозу Звдноченя Народового (Озону). 
Наше руске населенв злучило ся з без- 
партийным господарчим бльоком, представля- 
ючим місцевы елемент, ‚ котрый на своих 
списках выставил в двох округах голосованя 
по двох рускых кандыдатов. При выборах 
выбрано с листы Нр. 1 — 3 радных, Нр. 2 — 
1 радного, Нр. 4 — 4-0х радных и Нр. 5 — 

4-ох радных. Польска Партия Социялистычна 
не выбрала ани одного радного. 

На листі Нр. 1. в першом окрузі перейшол 
предстатель Лемко-Союза, г-н др. Орест Гна- 
тышак, котрый достал найбольше число голо- 
сов. Имя вго появлало ся на картках инших 
лист и он достал о 60 голосов больше от 
другых кандыдатов християнского, господар- 
чого бльока в 1-ом окрузі. 

Треба отдати признателяность нашому 
свідому рускому населеню в Крыниці, котре 
солидарно отдало свои голосы на своего 
представителя и боронитєла єго интересов. 
Велика в том заслуга молодого поколіня, як 
г-на Полияна Вороны и другых. 

На жаль пару наших людей дало ся зба- 
ламутити агитаторам П. П. С., котры в день м 
ночи пхали ся до рускых хыж и пререкали 
„рай на землі“, кед лем Пепесяк ввойде до 
городской Рады. 

Тоты збаламучены, несвідомы одыницы 
оторвали нашому другому кандыдатови г-ну 
Грицови Пыжови около 15 голосов и тым 
унеможливили єго выбор. 

И так, через тых 3—4 баламутов, што в 
палюнці, безхарактерности и несвідомости 
втопити свою народну честь и совість и свои 
и своих сусідов газдовскы интересы, пропал 
нам другый мандат радного в Крыниц!-Здрою ! 
И чи верне ся даколи?! 


СОШ НЕА ААГ АРЬЕ СЕСЕ АЕА 
СТЕФАН МАРКОВИЧ, 

Вздолж Карпат мой Брате 

бст мила краина. * 

6й назву вы знате: 

Родна Лемковина. 
Родна "Лемковина 
Мой родимый краю. 
Ты мати вдына, 
Другой я не знаю. 

Не люблю никого, 

Лем ту Лемковину, 

А люблю так щиро 

Як мати дітину. 
Тужу я за Тобом, 
Бо ту на чужині 
Сам жаль стискат сердце, 
Тяжко жити мен}. 

Бо там я родил ся, 

Прожил млады літа, 

А тепер запхал ся 

До чужого світа. 
И ту усыхаю 
Як трава без воды, 
Марно пропадаю, 
Тужу до свободы, 

УБЕ КИРБИ ЗЕ ЯНИЕ РЕЗЕРВЕ ТО 


Лущака засудили на кару смерти. 


Украинского террорыста Лущака, кот- 
рый напал на ген. Прхалю и хотіл єго зас- 
трілити, засудили ческы власту на кару смер- 
ти. Лущак на суді признал ся, же стрілял 
до ген. Прхалі на порученє отділов с1човых, 
котрых вст членом. Лущак вст дезертером 
польской армии, укриваючим ся на Прик. 
Руси. 

Власти, бояли ся, же на Прик. Руси 
могли бы „січовикы“ отбити его, постанови- 
ли превезти вго до Прагы. 

Волошин выслал дн Прагы протест про- 
тив засудженю Лущака на кару смерти, ин- 
тервенция его оказала ся однак безуспішна. 

По нападі на ген. Прхалю положенв са- 
мого Волошина стало ся тяжке, бо ческы 
власти не довіряют вму и окружили вго дом 
ческыма жандармами. 

Дерева овочевы сут в зим! нечинны и на- 
ходят ся в т. зв. зимовом сні. Сон той тре- 
ват у нас пару місяцов и в том часі устав 
круженє соков по деревах. 

Прото тыж всякы роботы, потребны при 
плеканю дерев найпораднійше вст тепер зро- 
бити. 

Часто ся трафят, же не зроблено в осе- 
ни всього того, што было треба, можна отже 
тото тепер зробити. Треба отже усунути с 
дерев, лепкы поясы, котры наклеили мы в 
літі на пнях дерев, штобы не вылазили на 
дерево безкрыльны шкодникы овочевы. В зи- 
мі всі дерева стоят голы. Выстарчит однак 
приглянути ся им добре, а увидеме, же ту и 
там сут на дереві скручены, сухы листкы, 
гдекади поморщены, тримаючи ся галузок 
овочи. Гдеякы галузкы сут як бы омотаны 
паутином, на инших висят красны обручкы 
зложены с посклеяных с собох маленкых 
яичок, Всяди там зимуют шкодникы, одны 
в виді кукол, другы в. виді гусениц, инши 
оставляют яичка, с котрых на весну выля- 
жут ся молоды овады. Вс! тоты шкодникы 
мусиме старанно позберати и спалити. Поне- 
же однак дуже шкодников вст укрытых в 
тріщинах коры, треба потріскану кору пней 
и грубших галузей оскребтати, роскладаючи 
под деревами плахты, с котрых належит на- 
громаджены отпадкы коры спалити. Листв, 
яке опало с дерев, треба было ище в осени 
позгартати, але єсли кто не зробил того, 
повинен тепер тото зробити и также палити. 
При садах все треба памятати о одном, же 
найбольшима ворогами саду сут овады, а ова- 
ды множат ся в. листю, потрісканой корі и 
и смітю. 

Єсли отже мы позгартаме листве под де- 
ревами, або обскребчеме пень и галузи дерев 
с потрісканой коры, обметеме паутину, стря- 
семе покорчены на деревах листкы и тожор- 
щены овочи, але тото всього не спалиће, то 
мы не нищиме шкодников а лем переносиме 
их до шопы, где они розвивают ся ище ліп- 
ше. Прото тыж при очищаню дерев треба 
все всі отпадкы усувати с под дерев и палити. 

Штобы однак убити всі шкодникы на 
овочевых деревах, потреба вст конечно опырс- 
кати дерева хемичныма средствами. Приряд 
до опырсканя дерев вст дост дорогый, бо 
коштув около 100 зл. и не стати на него 


одного ххопа. Але такый приряд повинно ку- 


пити ся с фондов громадскых чи гминных и 
втотчас служит он людям цілого села. При 
уживаню приряду треба не забывати о том, 
же хемичны средства легко єго нищат и то- 
му по каждоразовом ужитю належит пере- 
полокати вго чистом водом. Кром! того при- 
ряд повинно тримати в сухом місци и нате- 
рати омастом (оливом) трыбы и колечка. 
Штобы овочи не тріскали, не роспадали 
ся, не мали плям и штобы кора не отпадала, 
належит дерева опырскати 2 процентном во- 
дом бордоском, котру можна дома зробити 
в слідуючий способ: на 25 л. воды дав ся 
1 кг. негашеного вапна и мішат ся добре, 
штобы всьо вапно ся роспустило. До другого 
ведра на 25 л. воды дав ся 1 кг. сірчану мі- 
ди, а коли тот ся роспустит, вливаме воду 
до вапенного молока. Так одержана теч не 
може быти за квасна. Переконувме ся о. том, 
мачаючи в течи купленый в аптец! паперик 
лякмусовый, Если он почервоніє, то треба 
так долго доливати вапенне молоко, аж па- 
перек буде синый. Вода бордоска забиват 
зикодникы (грыбкы) лем зараз по зробленю, 


„Л Е м К О“ 


Стр. 3. 


Што робити в саді в зимі. 


а по пару годинах став ся она для грибков 
нешқодлива, прото треба дерева зараз ньом 
опырскати. бели бы однак не можна было 
тото зараз зробити, треба до воды бордос- 
кой додати на 50 л. воды 5 дкг. цукру, або 
\/, л. збераного молока, але и втотчас по 
2—3 днях тратит она силу убиваня грибков. 
Теч треба перед. ужитвм процідити и добре 
Ввымішати, штобы складникы роспустили ся, 
бо иначе шкода выдатков и роботы. 

Бордоском водом повинно ся опырскати 
дерева каждой зимы в лютом, або в марти. 

Кромі того што другый рок треба дерева 
опырскати 5 цроц. карболином, котру купує 
ся готову. Карболина нищит на деревах мох, 
поросты, мшицы и инши шкодникы. 

Опырскув ся дерева в день безсніжный 
и бездожджевый, як ніт вітру ани морозу. 
Карболину перед ужитєм треба также про- 
цідити. 

Под конец лютого и в марті сут дерева 
наражены ище, на одну опасность. В день 
пригріват уж часто сильно сонце и нагріват 
сильно полудневу часть темного пняка и га- 
лузей, а в ночи приходит мороз и дерева 
нагло остуджают ся. Послідствия той різкой 
переміны температуры сут фатальны для здо- 
ровя дерев. Кора присыхат, мертвів, галузи 
слабнут, порохніют и ломят ся в старшом 
віку як под тягаром овочей. - 

Штобы дерева перед тым охоронити, 
треба в пару дней по опырсканю дерев побі- 
лити дерева вапном, змішаным с глином, або 
с коровячим гноєм. Біла барва отбиват лучи 
сонца и части дерева, выставлены до сонца 
не нагрівают ся, а коли уж весна прийде 
на добре, втотчас дерево ціле обудит ся до 
нового житя. 

Зима вст также тым часом, коли пере- 
різув ся галузкы дерев, штобы не росли за 
густо и не затіняли одна другой. Также в 
зимі отрізує ся сухы галузкы. 


Новый плян комасации грунтов. 


От яасу повстаня Польской Держави 
дотепер скомасовано в Польщі половину 
грунтов. Штобы во всіх селах перевести ко- 
масацию, приготовлено урядовый плян кома- 
сации- на 10 літ. В тых 10-ох роках мают 
быти всі грунты в Польщі скомасованы, при 
чом на 1 рок припадат до комасации 500 
тысяч гектаров. 

Штобы помочи сельскым господарствам 
перевести комасацию грунтов, Министерство 
Рольництва признало специяльны фонды на 
покрытє части коштов, звязаных с переведенвм 
комасации. Министерство покрыват 49 про- 
цент коштов, а селянии 60 процент, розло- 
женых на малы раты. ДО того часу Держава 
выдала на ціли комасации 6) милионов зол 
Кошт комасации одного гектара выносит П 
до 6) злотых. 

Комасация дав людам великы користи. 
В Познанском стоит рельске господарство 
барз высоко и то власне прото, же там сут 
всі грунты скомасованы. У нас люде зрозуміли 
вагу комасации и сут назагал с ией вдово- 
леиы. Найлучшим доказом вдоволеня вст 
факт, же пересічио на 100 господарей ‘лем 
2—3 вносит. против комасации зажаленя. 
Але и тоты по недолгом часі годят ся с 
новым станом річи, бо переконуют ся, же 
комасация и им принесла користи, 


Слова правды о ,,Ризниці“. 


Перед пару тыжднями прислано нам 
допись с Самбора, в котрой автор ударил 
в великый дзвон тревогы, же наше торго- 
вельне Т-во „Ризница“ пропадат, бо там за 
дорога администрация, за много дыректоров, 
за дуже людей в склепі и т. д. 

Автор дописи жадат и дальше настопчи- 
во поміщеня своей дописи и звертат ся до 
редакции со словами різкыма, як: „то шкан- 
даль, што вы не хочете спасати Ризницы“, 
„чом не ратуете наше Т-во“ и т. д. 

Не знаме, о што росходит ся автору 
ложной и очерняючой нашу торговельну 
инстытуцию дописи. бст он або зле поин- 
формованый о финансовом положеню „Риз- 
ницы“, аво с инших незнаных нам причин 
хоче шкодити той поважной инстытуции, бо 
с билянсу „Ризницы“ за рок 1937/38 може 
переконати ся каждий, же вст то бодай най- 
сильнійше торговельне Т-во, находяче ся в 
рускых руках, 

Не входячи в вартость маєтку „Ризниці“, 
а вст она также велика, бо Ризниця має 
свой великый, поверховный, мурованый дом, 
положеный недалеко рынку, в том домі два 
великы склепы, оден с литургичныма товара- 
ми, а другый со сукном и выробами волня- 
ныма, выстарчит подати, же „Ризница“ выка- 
зала в одном рощ (1937/33:) чистого доходу 
17,961 зл. “Уу гр. отже чистый місячный 
зыск „Ризницы“ выносит около 1500 зл. 
Дай Бог, штобы всі наши товариства так 
„пропадали“, то напевно за пару літ можеме 
стати ся незавысимы економично. 

Штобы однак такый зыск осягнути, тре- 
ба наробити ся немало, бо самы склепы та- 
кого зыску дату не могут. Зыск тот завдя- 
чат „Ризница“ подвижной и умілой діятелв- 
ности дырекции, а особенно г-на дыректора 
Ткача, котрый не жалув своих сил ани тру- 
да, штобы лем приспорити доходу общетсву. 
Яко доказ выстарчит надм! нити, же завдякы 
вго росіздам по селах, „Ризница“ достав 
каждого року поважны роботы при отновле- 
нях церквей, котры напевно вплывают ко- 
ристно на билянс „Ризницы“. 

С дописи узнали мы также, якы пенсии 
берут дыректоры и дивує нас, же автор до- 
писи называт их высокыма. Принимаючи за 
правдивы тоты сумы, якы подав дописователь, 
пенсии сут незвычайно низкы ия признаю ся, 
же перед прочитанем дописи, я был певный, 
же „Ризница“ платит дыректорам значно 
больше за их уцтивый и ревный труд. `Люде, 
котры так дбают о добро инстытуции, же 
она выказув близко полторы Тысячи місячно- 
го зыску, мают право казати собі ліпше пла: 
тити, бо они заслугуют на тото. 

Прото тыж г-н. Дописователь не. гнівай- 
те ся, же мы не поміщаме Вашой дописи и 
не называйте шкандальом того, бо шкандалв 
містит ся в том, што Вы, жиючи на місци 
в Семборі, не хочете справдити фактов, а 
пишете глупости, якы може голосят по Сам- 
борі тоты, котрым Ризница вадпт и вст им 
сольом-в оку. Интенции тых людей сут нам 
знаны и они не чудуют нас, але чудув нас 
тото, што Вы повірили в клевету и хочете 


ю публично повторяти, а тым самым шкоди- · 


ти нашой поважной и розвиваючий - ся ин- 
стытуции. 

Подумайте над тым, а сами прийдете до 
пересвідченя, же Ваша допись была_неум!стна. 


Памятайте о зимовой помочи для безроботных 
и их дітей! 

Што чути в світі и в краю 


Землетрясене в Чиле. Землетрясенев, 
о котром писали мы уж попередного тыждня, 
потягнуло за собом 35.000 жертв. бст то одно 
с найбольших землетрясень якы мали м!сце 
в ХХ-том столітю. В р. 1908 подобне земле- 
трясенв пережила Сыцылия (италиянскый 
остров на Середземном морі. Втотчас згынуло 
76 тысяч людей. 

Міста в Чилв зачинают ся уж отбудовы- 
вати. В виду втраты великого числа людей 
могут появити ся возможности емиграции до 
той державы. 


Обовязок войсковой службы на Ма- 
дярщині. Мадярскый сейм ухвалил одного- 
лосно закон о обовязковой служб! войсковой. 
Всі мадяры, не выключаючи и жидов подпа- 
дают приписам того закона од 12-ого до 6)-ого 
року житя. 


Мурин губернатором француской 
кольонии. По раз перший в истории фран- 
цуской республикы заименовано мурина гу- 
бернатором одного с кольонийных округов 
в Афрыщ. 


Тому оплатила ся братоубийственна 
война, Газета „Еспана“ выходяча в Тангар! 
доносит, же предводитель социялистычный 
испанскый Индалечи Привто купил в Чилв 
великый мабток вартости пару милионов 
песетов. 


Югославскый король выдае 20 зл. 
тыжднево. Молодого короля Югославии 
Петра выховуют в великом пошанованю 
труда. Король тот жив скромно и достав на 
власны выдаткы всього лем около 20 зл, на 
тыждень, але позволяют вму зарабяти гроши. 
Молодый король фабрыкув и продав деревяны 
забавкы, якы сам майструє. В той робот! 
выказув много талянтливости. Помагат єму 
любленый ним товариш Костич, сын шевца. 


6 министерств на м!сце одного. Доте- 
перешный комисарият тяжкого промисла в 
Совітах розбито на 6 новых комисариятов, а 
именно: топлива, елєктрычных централь, ме- 
талюргии желізной, металюргии барвной, 
хемии и материялов будовельных. Такым 
способом на місце одного министра буде их 
аж 6-ох. 


Гыгане забили начальника Пожарной 
Стражи. В корчмі в Снітниці коло Грибова, 
в пов. горлицком урядила собі Страж По- 
жарна забаву с танцами. На забаву тоту 
спровадил нач. С. П. музыку цыганску г Устя 
Руского. По забаві цыгане зажадали заплаты, 
а коли начальник С. П. Юськевич не хотіл 
заплатити им сумы в жаданой высоті, шма- 
рило ся на него двох цыган с ножами и по- 
кололо вго так сильно, же он умер. Цыгане 
тоты называют ся: Михал Бехеревскый и 
Юрко Білый. Бехеровско:о полиция приареш- 
товала, а другый цыган скрыл ся в лісах. 


Дівчина померла от попареня. Стра- 
шну смерть мала 8-літна дівчинка с повіту 
мєлєцкого. Бавила ся она недалеко пеца со 
своима братами. Нагло от угля заняла ся на 
ней одеж и дівчинка станула в поломени. От 
огня попарила она собі ціле тіло так сильно, 
же по пару годинах страшного болю умерла. 


Солтыс, оскарженый о крадеж. Вин- 
центы Длугош, солтыс с Новотанца в повіті 

саноцком в часі свовго урядованя, забрал с 
громадской касы 357: зл. 50 гр, на што выс- 
тавил подложены квиты со сфальшованыма 
подписами. Суд в Саноці засудил Длугоша на 
8 місяцов вязницы и позбавленя его прав 
гражданскых на три рокы. 


ст мясо со встеклого пса. Серед 
сельского населеня коло Томашова Мазовец- 
кого панув велика нужда и хлопы ідят там 
аж мясо собак. Пеину купуют у гыцла (такого, 
што лапат псы). В послідных днях оден там- 
тешный гыцель продал людам мясо с пса, 
подозрілого о бішенство. Справа выявила ся 
и санитарны власти поддали всіх тых, што 
іли тото мясо, охоронному щепленю, а гыцля 
потягнено до судовой отвітственности. 


Файка выратовала его от смерти. 
Незвычайн,й выпадок притрафил ся одному 
дідичови в Норвегии, коло міста Консберга. 
Выбрал ся он раз до своих великых лісов, 
штобы оглянути лісову господарку. В лісі 
надыбал стару шедведиху с двома молодыма 
медведиками. 

Медведиха, на вид человіка, станула на 
задных ногах и с рыком ишла ку нему. Опас- 
ность была велика, бо дідуч не мал при собі 
стрільбы. 

В том страху пригадал собі дідич, же 
медведі боят ся огня. Вынал чим скорше 
файку и засв.тил сірник. Заблимало слабе 
світло и медвидиха станула, але не уступала. 
Дідич курил сильно файку, щтобы огонь 
ярил ся. Дым файкы не смаковал видно мед- 
ведятам, бо скоро поутікали, а за нима по- 
біжала и стара медведиха. 


Зима и літо разом. В Румунии зачала 
ся нова зима со снігами и морозами, але в 
том самом часі в румунской місцевости 
Бальчик над Чорным Морем єст тепло, як 
в літі. 

Лукы покрыли ся весняным квітєм, а не- 
давно над Бальчиком перешла буря с гро- 
мами и блискавками, котра тревала 20 минут. 


8 годин сідил на дереві. В Семиграді 
напало 9 волков на пастуха Добричу. Пасту- 
хови посчастило ся вылізти на дерево, до 
котрого привязал ся ременьом и на дереві 
сідил он 8 годин. Аж переізджаючи дорогом 


хлопы отогнали волкы и освободили вго с 
дерева. 


Ч. 6. (240) 


Также недалеко Ясс напали волкы на 
переходячого дорогом судию. Судия долго 
отстрашал волкы стрілами с револьвера, аж 
на вго крик набіжали люде и прогнали волкы, 


62 цыганов струли ся спиртом. В од- 
ном селі на Словакии цыгане зробили собі 
гостину и пили робленый доми спирт. Такым 
спиртом затруло ся 62 цыганов. Пятох цыга- 
нов уж померло, а 15-0х боре ся со смертю. 

Серед померших находит ся 11-літный 
хлопец. 


а АСАГА НЕ ОБИТАЕТ 
Двомісячны курсы 


регентов сельскых хоров 


уряджат Филия О-ва им. М. Качковского 
в Сяноці. 


На курсы будут приняты всі кандыдаты, 
маючи добрый слух и голос. 

Курсы буде провадити 
Ропицкій. 

Оплата за цјлый (двомісячный) курс ви- 
носит 25 зл., платных при вписах. 

Курсанты достают безплатно поміщенв, 
опал, світло, учебны приборы, — остают ся 
однако на власном викт!. Курсанты должны, 
мати свою постель. 

_Курсы начинают ся 20-го лютого о год. 
10 рано в салі „Народного Дома“ в Сяноці. 

Конец курсов дня 8. квітня. 

Зголошеня на курс належит высылати 
на рукы секрет. Филии О-ва Александра Ро- 
пицкого (Санок ул. Крулевска Нр. 3). 


ГеР:4.:В8. ЛЕН 
а аара а ОР т СЕИ 


> снак, гр. кат., літ 19 
Молодый хлопец, РУ 


глядат службы на рок 
1939, Знав всі роботы звязаны с сельскым 
гсспбдарством — домовы, полевы, при конях 
ит. д, 
Писати: рос24а Нослеу К/.еѕка 
Михаил Майор, чит. им. Качковского. 


г-н. Александер 


Продам цілу добре загосподаровану пасіку 
в Крыниці-Селі, або поодынокы улии 


Голосити ся: Мгр. Яновицка 
Крыница 2. 


Отділеня: 


БЕЗОПАСНОСТЬ. 


Комунальна Каса Ощадности 
Повіта Краковского в Кракові 


Рок основаня 1882, 


’‚’ ЦЕНТРАЛЯ КРАКОВ, УЛ. ПИЯРСКА 1. 
Р, тел. 115-97, 131-73, 101-03. 


КРЫНИЦА, 
ВЕЛИЧКА, 
Всі порученя входячи в область банковости, 


ПОРУЧЕНЯ ДЕВИЗОВЫ 
ПОРУЧЕНЯ БИРЖОВЫ 
СХОВОК АВТОМАТ. 


СУМА ВКЛАДОВ ПОНАД 35.000.000 ЗЛ. 
МАЄТОК ВЛАСНЫЙ ОКОЛО 6.000.000 ЗЛ. 


Огакагма А. боіітапа, 


112, 
тел. 6. 


тел. 


ДОБРЫЙ ПРОЦЕНТ. 


Глмб\у, Ѕукѕіцвка 19. 
Типография А, Гольдмана во Львові, ул. Сикстуска 19. 


